Evoluţia comerţului pe parcursul anului 2010
Pe parcursul anului 2010, activităţile ce ţin de politica economică externă a ţării au fost îndreptate spre promovarea exporturilor, extinderea şi modernizarea relaţiilor comerciale regionale, implementarea şi monitorizarea îndeplinirii angajamentelor asumate de Republica Moldova în procesul de aderare la OMC şi elaborarea Planului de Acţiuni privind implementarea Recomandărilor Comisiei Europene pentru instituirea Zonei de Liber Schimb Aprofundat şi Cuprinzător dintre Republica Moldova şi UE.

Potrivit datelor Biroului Naţional de Statistică, valoarea schimburilor comerciale ale Republicii Moldova în perioada anul 2010 a constituit 5437,4 mil. dolari SUA, ceea ce reprezintă o majorare cu 19,1% faţă de anul precedent.

În anul 2010 exporturile au totalizat 1582,1 mil. dolari SUA, volum superior celui realizat în 2009 cu 22,9%.

Principalele produse exportate în perioada de referinţă au fost produsele ale regnului vegetal, care deţin o pondere de 24,1% din exporturile totale. Valoarea exportului a acestor produse a consemnat în ianuarie-decembrie 2010 381,1 mil. dolari SUA, sau cu 42,0% mai mult decît în ianuarie-decembrie 2009. Produse alimentare, băuturi şi tutun au fost exportate în valoare de 316,9 mil. dolari SUA, ceea ce consemnează o creştere cu 12,8% faţă de aceeaşi perioadă a anului 2009. Ponderea acestor produse în exportul total constituie 20,0%, mai puţin cu 1,8 p.p. faţă de ianuarie-decembrie 2009. Materiale textile si articole din aceste materiale au fost exportate în valoare de 267,7 mil. dolari SUA, sau cu 3,8% mai mult faţă de aceeaşi perioadă a anului precedent. Ponderea produselor menţionate în exportul Republicii Moldova consemnează 16,9%, ceea ce este cu 3,1 p.p. mai puţin faţă de ianuarie-decembrie 2009. Maşini şi aparate, echipamente electrice şi părţi ale acestora au fost exportate în valoare de 171,8 mil. dolari SUA, cu 23,3% mai mult comparativ cu ianuarie-decembrie 2009. Ponderea exportului acestor produse în valoarea totală a exportului Republicii Moldova a consemnat 10,9% în ianuarie-decembrie 2010.
Exporturile de mărfuri destinate ţărilor Uniunii Europene (UE–27) au însumat 746,5 mil. dolari SUA (cu 11,7% mai mult faţă de ianuarie-decembrie 2009), deţinînd o cotă de 47,2% în totalul exporturilor (51,9% în ianuarie-decembrie 2009).

Din spaţiul european, principalul partener în derularea exporturilor Republicii Moldova în perioada ianuarie-decembrie 2010 este România, cu o pondere de 16,3% (cu 2,3 p.p. mai puţin faţă de aceeaşi perioadă a anului 2009). Valoarea exporturilor către România se cifrează la 257,3 mil. dolari SUA, ceea ce reprezintă o creştere cu 7,3% faţă de aceeaşi perioadă de referinţă a anului precedent. Italia şi Marea Britanie ocupă locurile 3 şi 5 cu o pondere de 9,4% şi 5,2%, respectiv.

Ţările CSI au fost prezente în exporturile Moldovei cu o pondere de 39,5% (în ianuarie-decembrie 2009 – 38,1%), ce corespunde unei valori de 624,2 mil. dolari SUA. Exporturile de mărfuri către aceste ţări s-au majorat cu 27,3%, comparativ cu ianuarie-decembrie 2009.

Pe piaţa CSI, principalii parteneri pentru Republica Moldova în derularea exporturilor sunt Federaţia Rusă şi Ucraina cu o pondere de 25,6% şi 5,8% respectiv, plasîndu-se pe locurile 1 şi 4. Valoarea exporturilor către Rusia este în majorare cu 41,1% faţă de ianuarie-decembrie 2009 şi a însumat 404,2 mil. dolari SUA iar către Ucraina a consemnat 91,6 mil. dolari SUA cu 12,7% mai mult comparativ cu ianuarie-decembrie 2009.

Valoarea importurilor realizate de Republica Moldova în perioada ianuarie-decembrie 2010 au consemnat 3855,3 mil. dolari SUA, ceea ce reprezintă o majorare cu 17,6% faţă de ianuarie-decembrie 2009.

Principalele produse importate în perioada ianuarie-decembrie 2010 au fost produsele minerale, ce deţin o pondere de 20,9% (cu 1,0 p.p. mai puţin faţă de ianuarie-decembrie 2009). Importul de produse minerale a consemnat 807,1 mil. dolari SUA, ceea ce reprezintă cu 12,4% mai mult faţă de aceeaşi perioadă de referinţă a anului precedent. Importul de maşini şi aparate, echipamente electrice a consemnat 576,5 mil. dolari SUA şi sunt caracterizate de o majorare cu 23,3% faţă de ianuarie-decembrie 2009. Ponderea importului de maşini şi aparate, echipamente electrice în valoarea totală a importurilor efectuate de Republica Moldova în perioada de referinţă este de 15,0% (cu 0,7 p.p. mai mult faţă de ianuarie-decembrie 2009). Produse chimice au fost importate în valoare de 404,3 mil. dolari SUA, ceea ce este cu 10,5% mai mult faţă de perioada de referinţă a anului 2009. Ponderea acestor produse în valoarea importurilor constituie 10,5%. Produse alimentare, băuturi şi tutun – importul acestor produse s-a cifrat la 308,6 mil. dolari SUA, ceea ce este cu 6,5% mai mult decît în cele 12 luni ale anului 2009. Ponderea acestor produse în valoarea importurilor constituie 8,0%. Importul de materiale textile şi articole din acestea a consemnat 282,3 mil. dolari SUA, astfel a înregistrat o majorare cu 15,5% faţă de importul realizat în aceeaşi perioadă a anului 2009. Ponderea acestor produse s-a micşorat cu 0,2 p.p. şi a constituit 7,3% în totalul importurilor Republicii Moldova.

Importurile din ţările Uniunii Europene (UE-27) au marcat 1704,2 mil. dolari SUA (cu 19,9% mai mult decît în ianuarie-decembrie 2009), deţinînd o pondere de 44,2% în totalul importurilor (43,4% în ianuarie-decembrie 2009).

Din spaţiul european, principalul partener în derularea importurilor Republicii Moldova în perioada ianuarie-decembrie 2010 este România, cu o pondere de 10,0% (cu 0,5 p.p. mai mult faţă de aceeaşi perioadă a anului 2009). Valoarea importurilor din România se cifrează la 386,7 mil. dolari SUA, ceea ce reprezintă o majorare cu 24,1% faţă de aceeaşi perioadă de referinţă a anului precedent. Germania şi Italia ocupă locurile 5 şi 6 cu o pondere de 7,6% şi 7,0%, respectiv.

Importurile de mărfuri provenite din ţările CSI au avut o valoare de 1256,9 mil. dolari SUA (cu 10,1% mai mare faţă de ianuarie-decembrie 2009), care echivalează cu o cotă de 32,6% în totalul importurilor (34,8% în ianuarie-decembrie 2009).

Principalii parteneri in derularea importurilor din spaţiul CSI sunt Federaţia Rusă şi Ucraina cu o pondere de 15,2% şi 13,7% respectiv, plasîndu-se pe locurile 1 şi 2. Valoarea importurilor din Rusia este în creştere cu 56,6% faţă de ianuarie-decembrie 2009 şi a consemnat 586,5 mil. dolari SUA iar din Ucraina a consemnat 528,5 mil. dolari SUA cu 15,2% mai mult comparativ cu ianuarie-decembrie 2009.

Pentru crearea şi dezvoltarea unor relaţii durabile dintre Republica Moldova şi Uniunea Europeană au fost depuse eforturi pentru valorificarea la maxim, reieşind din capacitatea de export a Republicii Moldova, a preferinţelor comerciale oferite RM de către UE în urma aprobării Regulamentului (CE) nr.55/2008 al Consiliului din 21 ianuarie.

Totodată, pe parcursul anului 2010, Guvernul RM a purtat negocieri pentru extinderea acestui regim preferenţial. Drept urmare, Parlamentul European a adoptat Decizia prin care preferinţele comerciale autonome acordate Republicii Moldova vor fi prelungite până la finele anului 2015 şi majorarea contingentului tarifar pentru livrările de vinuri până la 1,5 milioane de decalitri în 2011, 1,8 mln. în 2012, cu creștere graduală până la 2,4 mln. decalitri în 2015.

Totodată, în scopul asigurării unui cadru juridic favorabil mediului de afaceri şi de implementare eficientă a ghişeului unic, prin Ordinul nr.175 din 12 octombrie 2010, începând cu 1 noiembrie 2010, competenţelor de eliberare a autorizaţiilor de export au fost delegate către instituţia subordonată ME - „Camera de Licenţiere”.

Printre acţiunile de bază întreprinse pe parcursul anului 2010 au fost cele îndreptate spre implementarea recomandărilor UE pentru iniţierea negocierilor asupra Zonei de Liber Schimb Cuprinzător şi Aprofundat (DCFTA) dintre RM şi UE, care vizează majoritatea sectoarelor economiei: măsurile sanitare şi fitosanitare, bariere netarifare şi bariere tehnice, proprietatea intelectuală, concurenţa, administrarea vamală şi facilitarea comerţului, asigurări, agricultura, reguli de origine, achiziţii publice, comunicaţii, contabilitate şi audit,sistemul bancar etc.

Totodată, în relaţiile cu UE, este de menţionat că în perioada anului 2010, au fost purtate negocieri pe marginea proiectului Acordului Guvernul Republicii Moldova şi Comunitatea Europeană privind protecţia indicaţiilor geografice ale produselor agricole şi alimentare. Încheierea Acordului respectiv cu Uniunea Europeană va permite producătorilor autohtoni protejarea, pe teritoriul Comunităţii Europene, a indicaţiilor geografice înregistrate şi va sprijini politica comună în domeniul calităţii.

În ceea ce priveşte relaţiile comerciale dintre Republica Moldova şi ţările CSI, în perioada anului 2010 a fost desfăşurate negocierile unui nou Acord multilateral cu privire la comerţul liber în cadrul CSI care urmează să ofere un şir de avantaje precum: consumul sporit de produse moldoveneşti; accesul liber pe piaţa de desfacere a producţiei autohtone în regim preferenţial; asigurarea veniturilor şi durabilitatea contractelor comerciale etc.

În vederea perfectării unui sistem adecvat al unor reguli de origine comune în spaţiul CSI, precum şi impulsionării colaborării comercial-economice între statele CSI în domeniile cele mai importante ale economiei naţionale a fost elaborat un proiect de lege pentru ratificarea Acordului privind Regulile de determinare a ţării de origine a mărfurilor în CSI, semnat la Ialta pe 20 noiembrie 2009. Acesta prevede impunerea unui grad mai ridicat de transparenţă, prin îmbunătăţirea evidenţei mărfurilor care constituie obiectul schimburilor comerciale reciproce, cît şi facilitarea comerţului regional şi a dezvoltării economice a părţilor semnatare. Proiectul de Lege se află în Parlament pentru examinare şi aprobare;
În relaţiile comerciale dintre RM şi Ucraina, este de menţionat iniţierea negocierilor privind proiectul Protocolului între Guvernul Republicii Moldova şi Cabinetul de Miniştri al Ucrainei privind anularea pe etape a excluderilor din comerţul liber a fost aprobată prin H.G. nr.1040 din 04.11.2010.

În vederea dezvoltării comerţului regional în cadrul CEFTA a fost elaborat proiectul Protocolului Adiţional la Acordul de Amendare şi Aderare la Acordul Central European de Comerţ Liber (CEFTA) care presupune liberalizarea comerţului cu produse agricole în cadrul structurii respective. În acest context, la data de 22.03.2010 a fost emis Decretul Preşedintelui nr.234 privind eliberarea deplinelor puteri doamnei Daniela CUJBĂ, Ambasador Extraordinar şi Plenipotenţiar, Şef al Misiunii Diplomatice a Republicii Moldova pe lângă Comunităţile Europene pentru a semna, în numele Republicii Moldova, Protocolul Adiţional la Acordul de amendare şi aderare la Acordul CEFTA. Protocolul a fost parafat şi semnat pe data de 12.11.2010 la Bruxelles, Belgia.

În octombrie 2010, a fost înregistrată participarea activă la evenimentul cu genericul „CEFTA Week”, care reprezintă Forumul oamenilor de afaceri şi sesiuni plenare pe următoarele subiecte: crearea condiţiilor pentru dezvoltarea pieţei regionale investiţionale, liberalizarea comerţului cu servicii, competitivitatea regională, eliminarea barierelor netarifare în comerţ.

Pe parcursul anului 2010, au fost întreprinse un şir de acţiuni în aşa domenii cum sunt protecţia consumatorilor, supravegherea pieţii şi protecţia producătorilor.

Astfel, întru protejarea producătorilor autohtoni de importurile masive preferenţiate datorate politicii economice existente în cadrul zonelor economice libere, au fost aprobate modificări şi completări la Hotărârea Guvernului nr. 1599 din 13 decembrie 2002 „Cu privire la regulile de origine a mărfurilor” prin Hotărârea Guvernului nr.145 din 25.02.2010. Amendamentele operate au avut ca scop reglementarea raporturilor sociale de determinare a originii mărfurilor produse pe teritoriul zonelor economice libere, precum şi procedurilor de documentare şi aprobare ale acesteia.

Prin Hotărârea Guvernului nr.128 din 22.02.2010 a fost aprobat un sistem complex de evidenţă şi supraveghere a repartizării lanţului valoric la produsele sensibile în interiorul ţării, inclusiv şi produse din carne. Acest mecanism implică crearea unui sistem de combatere eficientă a evaziunilor fiscale şi de stabilizare a preţurilor de comercializare pe piaţa internă.

În ceea ce priveşte activitatea de comerţ interior, în perioada de referinţă au fost elaborarea şi aprobate un şir de acte normative care au contribuit la eliminarea constrângerilor din mediul de afaceri, menţinerea unui echilibru între respectarea principiilor economiei de piaţă şi asigurarea cu produse de cerere curentă a populaţiei, asigurarea creşterii gradului de credibilitate între sectorul public şi cel privat etc.

Drept urmare, a fost adoptată Legea nr. 231 din 23.09.2010 cu privire la comerţul interior; au fost aprobate Hotărârea Guvernului nr. 523 din 22.06.2010 cu privire la aprobarea modificărilor şi completărilor ce se operează în HG nr. 547 din 04 august 1995 „Cu privire la măsurile de coordonare şi de reglementare de către stat a preţurilor (tarifelor)”; Hotărârea Guvernului nr. 1021 din 29.10.2010 cu privire la aprobarea modificărilor şi completărilor ce se operează în anexa nr. 3 la HG nr. 547 din 04 august 1995;

Prin HG nr.720 din 10.08.2010 au fost aprobate modificările şi completările în Hotărîrea Guvernului nr. 603 din 02 iulie 1997 „Despre aprobarea Regulamentului privind formarea preţurilor la medicamente, articole de uz medical şi alte produse farmaceutice”.
În scopul Asigurarea creşterii gradului de credibilitate între sectorul public şi cel privat, la începutul anului 2010 a fost elaborat şi promovat proiectul HG cu privire la participarea Republicii Moldova la expoziţiile internaţionale în anul 2010. Acesta a fost aprobat în prin HG nr. 71 din 09.02.2010

